S-186/2007

Mál þetta, sem þingfest var og dómtekið 5. september sl., er höfðað af lögreglustjóranum á Blönduósi 16. júlí 2007 á hendur B-kk-þgf M-kk-þgf Ó-kk-þgf, fæddum 27. apríl 1984, til heimilis að Bankastræti 8, Skagaströnd,

I

,,Fyrir umferðarlagabrot, með því að hafa, föstudagskvöldið 4. maí 2007, um kl. 23:24 ekið bifreiðinni DK-914, sviptur ökurétti, eftir Aðalgötu og inn á Strandveg á Sauðárkróki, án þess að hafa virt stöðvunarskyldu.

Telst brot þetta varða við 1. mgr. 5. gr. og 1. mgr. 48. gr. umferðarlaga, nr. 50/1987, sbr. 1. mgr. 100. gr. sömu laga.

II

Fyrir umferðarlagabrot, með því að hafa mánudagskvöldið 28. maí 2007 um kl. 22:17, ekið bifreiðinni DK-914, sviptur ökurétti, norður Norðurlandsveg og í gegnum Blönduós, óhæfur til að stjórna bifreiðinni örugglega vegna áhrifa tetrahýdrókannabínólsýru.

Telst brot þetta varða við 1., sbr. 2. mgr. 45. gr. a. og 1. mgr. 48. gr. umferðarlaga nr. 50/1987, sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

III

Fyrir fíkniefnalagabrot, með því að hafa á ofangreindum tíma, þegar lögreglan stöðvaði akstur ökumanns skammt austan við Blönduós, haft vörslur á 3,79 grömmum af hassi og 0,65 grömmum af tóbaksblönduðu hassi, en efnin fundust við leit lögreglu í bifreiðinni DK-914.

Telst brot þetta varða við 2. gr. sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 14. og 15. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til sviptingar ökuréttar, samkvæmt 101. og 102. gr. umferðarlaga nr. 50/1987, sbr. lög nr. 44/1993, lög nr. 57/1997, lög nr. 23/1998, lög nr. 132/2003, lög nr. 84/2004 og lög nr. 66/2006.

Þá er þess krafist að ákærða verði gert að sæta upptöku á framangreindum fíkniefnum, sem lagt var hald á skv. 6. mgr. 5. gr. laga númer 65/1974 og 2. mgr. 14. gr. reglugerðar nr. 233/2001 með síðari breytingum.“

B

Ákærði sótti ekki þing og boðaði ekki forföll þegar málið var tekið fyrir 12. september sl. Málið er því dæmt með vísan til 1. mgr. 126. gr. laga um meðferð opinberra mála nr. 19/1991, enda er þess getið í fyrirkalli, sem birt var fyrir ákærða sjálfum á lögmætan hátt 28. ágúst sl., að svo mætti fara með málið.

Þar sem ákærði hefur ekki látið málið til sín taka verður með vísan til þess sem að framan er rakið að líta svo á að hann viðurkenni háttsemi þá sem honum er í ákæru gefin að sök og telst sök hans nægilega sönnuð, enda er ákæran í samræmi við gögn málsins og brot hans þar réttilega fært til refsiákvæða.

Samkvæmt sakavottorði ákærða hlaut hann dóm 30. apríl 2004 fyrir ránstilraun og var refsing ákveðin 8 mánaða fangelsi skilorðsbundið í 3 ár. Með dómi 24. nóvember sama ár var skilorðsdómurinn tekinn upp og ákærða dæmdur hegningarauki fyrir fjársvik. Var refsing þá ákveðin 9 mánaða fangelsi skilorðsbundið í 3 ár. Refsing samkvæmt þeim dómi var einnig dæmd upp með dómi 1. febrúar 2005, sem ákærði hlaut fyrir fjársvik. Þar var refsing ákveðin 11 mánaða fangelsi skilorðsbundið í 3 ár. Ákærði hlaut næst dóm 20. apríl 2005 fyrir fíkniefnabrot en var ekki gerð refsing. Þá hlaut ákærði dóma 23. júní og 28. nóvember 2005 fyrir fíkniefna- og umferðarlagabrot. Með þeim dómi var fyrri skilorðsdómur látinn haldast og ákærða gerð refsing sér í lagi með fésekt. Loks gekkst ákærði undir greiðslu sektar fyrir brot gegn lögum um ávana- og fíkniefni í apríl á þessu ári.

Með broti því sem ákærði er fundinn sekur um í þessu máli hefur hann enn rofið skilorð dómsins frá 1. febrúar 2005. Til þess ber að líta að ákærði hefur í samræmi við ákæru verið sakfelldur fyrir brot sem eingöngu eru efni til að refsa fyrir með fésekt auk þess sem svipta ber hann ökurétti. Þykir því rétt eins og hér stendur á að láta skilorðsdóminn haldast en gera ákærða refsingu sér í lagi og þykir hún hæfilega ákveðin 200.000 króna sekt til ríkissjóðs en 14 daga fangelsi komi í stað sektarinnar verði hún ekki greidd innan fjögurra vikna frá birtingu dómsins að telja. Þá er ákærði sviptur ökurétti í fjóra mánuði frá birtingu dómsins að telja.

Með hliðsjón af niðurstöðu málsins verður ákærði dæmdur til greiðslu alls sakarkostnaðar sem er samkvæmt yfirliti rannsóknara 107.453 krónur en enginn sakarkostnaður hefur bæst við málið við meðferð þess hér fyrir dómi.

Af hálfu ákæruvaldsins sótti málið B-kk-nf H-kk-nf, fulltrúi lögreglustjórans á Blönduósi.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði, B-kk-nf M-kk-nf Ó-kk-nf, greiði 200.000 króna sekt til ríkissjóðs en 14 daga fangelsi komi í stað sektarinnar verði hún ekki greidd innan fjögurra vikna frá birtingu dómsins.

Ákærði er sviptur ökurétti í fjóra mánuði frá birtingu dómsins.

Ákærði greiði sakarkostnað að fjárhæð 107.453 krónur.

H-kk-nf H-kk-nf